„Intrarea și ieșirea din politică sunt chestiuni personale. Am decis că mă retrag din politică și, sigur, nu pot să rămân în partid sau în Parlament”, le-a spus el jurnaliștilor, după ședința CexN al PSD.

El va demisiona din PSD după ce va vota, în calitate de deputat, Guvernul Ponta 4 şi bugetul.

Miron Mitrea are o condamnare în instanță, dar care nu este definitivă.

Întrebat dacă recomandă și altor colegi care au probleme cu justiția să facă același lucru, Miron Mitrea a răspuns: „De când mă cunoști tu pe mine?” Când jurnalista a spus că îl cunoaște de mulți ani, replica lui Miron Mitrea a fost: „Atunci știi răspunsul.”

„Nu vreau să fac spectacol din asta”, a mai spus el.

Miron Mitrea a fost condamnat în octombrie la doi ani de închisoare cu executare pentru corupţie.

Este acuzat că, pe vremea în care era ministrul Lucrărilor Publice, Transporturilor şi Locuinţei a primit mită circa 300.000 de euro, sub formă de lucrări de construcţie la o casă aparţinând mamei sale.

Sentința nu este însă definitivă.

Cine este Miron Mitrea

Studii şi specializări

1981 - IPB Facultatea Transporturi.

Activitate profesională

septembrie 2012 – deputat PSD, ales deputat în circumscripţia electorală nr.41 VRANCEA, colegiul uninominal nr.4

2008 - 2012 - senator Vrancea;

2004 - 2008 - deputat Vrancea;

iulie 2003 - decembrie 2004 - Ministrul Transporturilor, Construcţiilor şi Turismului;

decembrie 2000 - iulie 2003 - Ministrul Lucrărilor Publice, Transporturilor şi Locuinţei;

2000 - 2004 - deputat Vrancea;

1996 - 2000 - deputat Vrancea;

1996 - 1997 - Secretar general PDSR;

1990 - 1995 - Preşedinte Executiv CNSLR-Frăţia;

1983 - 1989 - Şef atelier I.U.G.C. Autobaza Uzina Bucureşti;

1982 - 1983 - Inginer S.U.G.T.C. Constanţa.

Funcţii, activităţi într-un partid politic

2005 - 2006 - Secretar general PSD;

2001 - 2005 - Vicepreşedinte PSD;

1997 - 2000 - membru BEX- PSD;

1996 - 1997 - Secretar general PSD;

1995 - 1996 - Vicepreşedinte P.D.S.R;

1993 - 1994 - Preşedinte CSS (Convenția Solidarității Sociale);

1993 - 1994 - Preşedinte executiv Frăţia;

1990 - 1993 - Preşedinte CSI Frăţia.

Funcţii, activităţi într-o organizaţie sindicală, patronală etc.

1990 - 1993 - Preşedinte CSI Frăţia;

1993 - 1995 - Preşedinte executiv CNSLR Frăţia.

Funcţii, activităţi într-o organizaţie din administraţia publică centrală sau locală

2000 - 2004 - Ministru, Ministerul Transporturilor, Construcţiilor şi Turismului.

Funcţii, activităţi parlamentare anterioare

1996 - 2000 - Vicepreşedinte, secretar, chestor al Camerei Deputaţilor;

2004 - 2008 - Vicepreşedinte al Camerei Deputaților.

Funcţii, activităţi în organizaţii internaţionale

1991 - 1992 - Confederaţia internaţională a sindicatelor libere - membru Biroul Executiv.

Distincţii, decoraţii

“Steaua României” în grad de Cavaler.